1. ΝΟΜΟΣ υπ’ αριθ. 2094 της 24/26 Απρ. 1952 (ΦΕΚ Α΄ 112) Περί ιδρύσεως Ταμείου Προνοίας Μηχανοδηγών Οδοστρωτήρων και Χειριστών μηχανημάτων εκτελέσεως τεχνικών Έργων. Το ανωτέρω Ταμείον κατηργήθη δια του άρθρ. 8 Νόμ. 4497/1966 (τόμ. 15Β σελ. 18,0019) έχοντος ούτω: Άρθρ.8.-1.Το δυνάμει του Νόμ. 2094/52 συσταθέν Ταμείον Προνοίας Μηχανοδηγών Οδοστρωτήρων και Χειριστών Μηχανημάτων Εκτελέσεως Τεχνικών Έργων, καταργείται από της πρώτης του μεθεπομένου της δημοσιεύσεως του παρόντος μηνός. Αι υπέρ του ως άνω Ταμείου οφειλόμεναι ασφαλιστικαί εισφοραί δεν αναζητούνται παρά τούτου. Η περιουσία του καταργουμένου Ταμείου εκκαθαρίζεται, εντός τριμήνου από της συγκροτήσεως της, υπό τριμελούς Επιτροπής, αποτελουμένης εξ ενός Πρωτοδίκου ως Προέδρου, υποδεικνυομένου μετά του αναπληρωτού του κατά τας κειμένας διατάξεις, ενός υπαλλήλου του Υπουργείου Εργασίας και ενός εκπροσώπου των μισθωτών, ως μελών, διοριζομένων μετά των αναπληρωτών των και του γραμματέως της Επιτροπής, υπό του Υπουργού Εργασίας, αποδίδεται δε δι’ αποφάσεως της Επιτροπής εκκαθαρίσεως εις τους ησφαλισμένους του Ταμείου κατ’ αναλογίαν των παρ’ αυτών καταβληθεισών εισφορών. Επί θανόντων ησφαλισμένων αι αναλογούσαι εισφοραί αποδίδονται εις τα μέλη των οικογενειών των, ως ταύτα ορίζονται υπό του άρθρ. 10 παρ. 4 του Νόμ. 2094/1952. Το τακτικόν προσωπικόν του καταργουμένου Ταμείου μετατάσσεται με τον ον κέκτηται βαθμόν εις το Ταμείον Επικουρικής Ασφαλίσεως Εργατοτεχνιτών Δομικών και Ξυλουργικών Εργασιών και εις ισαρίθμους αντιστοίχους θέσεις, δημιουργουμένας δια του παρόντος. Οι εκ του προσωπικού τούτου μη επιθυμούντες την τοιαύτην μετάταξιν και δηλούντες τούτο εντός μηνός από της καταργήσεως του Ταμείου, απολύονται από του αυτού χρόνου δικαιούμενοι παρά του καταργουμένου Ταμείου αποζημιώσεως ίσης προς το διπλάσιον της υπό του Νόμ. 2112/1920 προβλεπομένης τοιαύτης δια τους ιδιωτικούς υπαλλήλους. Το επί συμβάσει προσωπικόν του καταργουμένου Ταμείου θεωρείται προσωπικόν του Τ.Ε.Α.Ε.Δ.Ξ.Ε. και εξακολουθεί συνδεόμενον δια της αυτής σχέσεως, δι’ ης συνεδέετο μετά του καταργουμένου Ταμείου, της παρ’ αυτώ διανυθείσης υπηρεσίας λαμβανομένης υπ’ όψιν δια πάσας τας εννόμους συνεπείας. Η ανωτέρω αναφερομένη παρ. 4 του άρθρ. 10 έχει ούτω: 4.Εις περίπτωσιν θανάτου ησφαλισμένου δικαιουμένου εφ’ άπαξ βοηθήματος τούτο καταβάλλεται εις τα κάτωθι μέλη οικογενείας του θανόντος. α)Εις την χήραν. β)Ελλείψει χήρας δικαιουμένης εις τα τέκνα. γ)Ελλείψει και τέκνων δικαιουμένων εις τους εγγόνους και προγονούς. δ)Ελλείψει εγγόνων και προγονών δικαιουμένων εις τους γονείς. Εάν υπάρχωσι πλείονα δικαιούμενα πρόσωπα, το εφ’ άπαξ βοήθημα κατανέμεται μεταξύ αυτών κατ’ ισομοιρίαν. Οι γονείς, έγγονοι και προγονοί δικαιούνται εφ’ άπαξ βοηθήματος εφ’ όσον η συντήρησις αυτών εβάρυνε κυρίως τον θανόντα ασφαλισμένον. 